Diari Oficial de la Generalitat Valenciana


Sumari del DOGV 8558, del 29-05-2019 (2019/4510)

Informació pública de l'aprovació de l'informe ambiental i territorial estratègic de l'estudi de detall relatiu a la disminució de reculades d'edificacions a llindes en la parcel·la situada en el carrer de Benitatxell 9.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8558

Data del DOGV
:   29-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4510


Data del document
:   02-05-2019

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informació pública de l'aprovació de l'informe ambiental i territorial estratègic de l'estudi de detall relatiu a la disminució de reculades d'edificacions a llindes en la parcel·la situada en el carrer de Benitatxell 9. [2019/4510]  
Amb data 15 de març de 2019 l'òrgan ambiental de l'Ajuntament de Calp s'ha resolt:  
  
Primer  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient d'estudi de detall carrer Benitatxell 9.  
  
Proposta d'informe ambiental i territorial estratègic  
Expedient: GESTION/2018/EXPGEN/01011.  
Títol: estudi de detall relatiu a disminució de reculades d'edificacions en parcel·la situada en c/ Benitatxell 9.  
Interessat: Capdelest, SA.  
Òrgan promotor: Ajuntament de Calp.  
Òrgan substantiu: Ajuntament de Calp.  
Localització: Calp (Alacant).  
  
A) Documentació aportada  
Amb data 28 de setembre de 2018 Capdelest, SA, presenta en aquest Ajuntament un estudi de detall relatiu a disminució de reculades d'edificacions en parcel·la situada en carrer Benitatxell 9.  
Amb data 19 de novembre de 2018 Capdelest, SA, presenta un document inicial estratègic per a donar inici a l'avaluació ambiental i territorial estratègica pel procediment simplificat.  
Amb data 14 de gener de 2018 Capdelest, SA, presenta un informe d'impacte de gènere per a continuar amb la tramitació.  
Amb data 15 de febrer de 2019 Capdelest, SA, presenta un document refós visat de l'estudi de detall complet per a donar inici a l'avaluació ambiental i territorial estratègica pel procediment simplificat.  
  
La documentació aportada amb data 15 de febrer de 2019 és conforme al que s'estableix en l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
B) Planejament vigent  
El planejament municipal vigent és el Pla general de Calp (homologació global PG 1998) aprovat definitivament el 28 de juliol de 1998, per la Comissió Territorial d'Urbanisme d'Alacant. Aquest planejament va ser sotmés a avaluació ambiental (exp. 457/1791-IRX) i va obtindre la declaració d'impacte ambiental.  
Hi és aplicable l'article 22.5 de les normes urbanístiques del PGOU-98, que estableix el següent:  
«Es podrà formular un estudi de detall per a solucionar problemes puntuals que afecten una o diverses parcel·les, sempre que es tracte de preveure o reajustar l'assenyalament d'alineacions i rasants, o bé de la reordenació de volums d'acord amb les especificacions que en cada cas s'establisquen.  
Mitjançant estudis de detall es podran reordenar els volums, havent de comprendre com a mínim una illa o unitat urbana equivalent completa, sense que es puga transvasar edificabilitat entre diferents illes, si bé dins d'una illa podran sumar-se i restar-se sempre que el resultat final no siga superior al previst en el Pla general i no s'alteren els paràmetres urbanístics d'aquest.  
En els casos en els quals específicament les normes urbanístiques admeten per a una parcel·la la reducció de les reculades d'edificacions, es requerirà la redacció d'un estudi de detall o s'analitzarà la nova volumetria en la seua relació amb l'entorn que com a mínim comprendrà l'illa o unitat urbana equivalent en què se situa».  
També resulta aplicable el que es disposa en la secció 7a- Sòl urbà: Ifac, art. 142 de les normes urbanístiques del PGOU-98:  
  
«C) Reculades a llindes  
En el cas de parcel·les edificades o no edificades que se situen entre dues consolidades i què no siga possible guardar la distància a llindes, no serà exigible aquesta. Igualment s'entendrà inexigible el compliment de reculada a edificacions quan altres circumstàncies derivades de la parcel·lació existent impossibiliten la seua observança, expressament en les parcel·les adjudicades núm. 8,10,14,95 i 97, segons projecte de reparcel·lació, així com en els casos de parcel·les afectades per la servitud de costes. No obstant això, en aquests casos haurà de guardar-se una distància a llindes d'almenys 3,00 m.»  
  
C) Objecte i justificació de l'estudi de detall  
La parcel·la objecte d'aquest estudi de detall es troba no edificada, compta amb una superfície 547 m² segons projecte de reparcel·lació del Pla parcial núm. 2 i està situada entre dues parcel·les consolidades.  
Com a conseqüència de l'aplicació de les reculades exigides del PGOU-98 de Calp, la parcel·la no pot materialitzar els aprofitaments permesos. En L'estudi de detall s'estudien tres alternatives d'actuació:  
  
  
Opció A: Ocupació màxima del 15 % en plantes de pis.  
L'aplicació d'aquesta ocupació suposa una superfície màxima per planta de 82 m², la qual cosa donaria lloc a 15 plantes per a esgotar l'edificabilitat permesa. Aquesta altura suposa l'obligatorietat de disposar de dues escales, i augmenta considerablement la superfície ocupada pel nucli de comunicacions i, per tant, queda una superfície molt reduïda per a habitatge; per tant, no resulta viable.  
  
Opció B: reculada de 6m o de l'altura.  
L'opció d'ajustar la reculada a un màxim de 6 m o d'altura dona com a resultat la impossibilitat de materialitzar els aprofitaments permesos, ja que les superfícies de planta es redueixen a mesura que s'incrementa l'altura.  
  
  
  
  
  
  
Opció C: reducció de reculada mínima a 3m.  
Aquesta opció dona lloc a un edifici amb una ocupació en planta aproximada del 22 % i 10 altures. La reculada proposada és de 3 m a llinda oest i 4 metres a la resta de llindes.  
  
  
  
En l'estudi de detall es proposa adoptar la solució C, justificant que l'edificació resultant és similar a les de l'entorn.  
D'acord amb la documentació que forma part de l'expedient, l'àmbit territorial considerat objecte de l'estudi de detall és l'illa o unitat urbana d'influència conformada per l'espai delimitat entre l'av. Illa Formentera, av. Joan Carles I i carrer Benitatxell.  
L'illa d'estudi inclou edificis que presenten des de 5 a 16 altures, per la qual cosa la proposta es troba entre els rangs d'altura existents. A més, la volumetria dels edificis existents en l'illa és variable, mantenint sempre la tipologia de bloc obert, existeixen blocs compostos per paral·lelepípedes, amb predominança tant en eix vertical com horitzontal.  
  
D) Característiques de l'estudi de detall  
En aplicació de l'article 142.c i de l'article 22.5 de les normes urbanístiques del PGOU-98 de Calp, es redacta l'estudi de detall objecte d'aquest informe, amb la finalitat de justificar la reducció de la reculada mínima de sis a tres metres i poder materialitzar l'aprofitament permés en la parcel·la reordenant el volum dins d'aquesta.  
  
  
Paràmetres urbanístics de la parcel·la:  
  
Paràmetre PGOU-98 Estudi de detall  
Ocupació 25 % 25 %  
Edificabilitat 1,40 m² 1,40 m²  
Reculades a vials i llindes 6 metres 3 metres  
Parcel·la mínima 500 m² 547 m²  
  
  
L'únic paràmetre que modifica l'estudi de detall és la reculada a vials i llindes, que passa de sis a tres metres. No s'altera la destinació del sòl ni augmenta el seu aprofitament urbanístic; únicament es reordenen detalladament les superfícies i volums.  
  
E) Consultes  
Tenint en consideració les característiques de la proposta, el reduït àmbit sobre el qual actua i l'emplaçament en el qual es formula la proposta, no s'estima necessari efectuar cap consulta a altres administracions sectorials, atés que no presenten valors afectats per la seua legislació sectorial.  
  
F) Identificació i valoració de possibles efectes sobre el medi ambient  
La identificació i valoració dels efectes que s'estimen que poden produir-se en el medi ambient derivats de l'aprovació de la modificació estudiada es farà, d'acord a l'article 46.3 LOTUP, atesos els criteris de l'annex VIII de la citada norma. Això permetrà a l'òrgan ambiental determinar el procediment d'avaluació ambiental estratègica ordinari o simplificat a seguir.  
La interpretació d'aquests criteris es realitzarà d'acord amb la guia d'aplicació de la Llei 9/2006, de 28 d'abril, apartat 3.5, facilitada pel Ministeri d'Agricultura i Medi Ambient, tal com es recomana en la guia d'avaluació ambiental per òrgan ambiental municipal publicada per la Direcció General de Medi Natural i Avaluació ambiental.  
  
Examinat el contingut de l'estudi de detall i de l'anàlisi de la seua integració en el paisatge urbà, es pot concloure que la proposta conserva el caràcter del lloc i millora les condicions d'ús i gaudi d'aquest, pel fet d'augmentar la superfície lliure de parcel·la disponible per als usuaris. L'edificació resultant queda integrada en el paisatge del seu enton, no incidint de manera significativa sobre aquest.  
Segons s'estableix en l'article 6.4.b de la LOTUP, pel fet de no tenir incidències en el paisatge i estar sotmés a avaluació ambiental i territorial estratègica simplificada, no serà necessari la redacció de l'estudi d'integració paisatgística per a tramitació i aprovació de la present modificació.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora en el dret intern espanyol, en l'àmbit de la Comunitat Valenciana, atesa la distribució de competències establides en l'article 148.1.3 CE, mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
  
H) Proposta d'acord  
Analitzada la proposta de l'estudi de detall, l'anàlisi d'Integració paisatgística i l'informe d'impacte de gènere de la parcel·la en el carrer Benitatxell 9 de Calp, s'entén que aquesta actuació quedaria emmarcada en l'article 46.3 de la LOTUP.  
Per això, segons estableix l'article 51.2.b de la LOTUP, d'acord amb els criteris de l'annex VIII d'aquesta llei, atesa l'escassa incidència observada en els apartats anteriors, i per raó del principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient, sempre que s'atenguen els condicionants de la part resolutòria.  
  
D'acord amb el que s'ha exposat, es proposa que l'òrgan ambiental i territorial adopte el següent acord:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall relatiu a disminució de reculades a llindes en parcel·la situada en el carrer de Benitatxell 9, d'acord amb els criteris de l'annex VIII de la LOTUP.  
  
  
Segons s'estableix en l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de l'estudi de detall en el termini màxim de quatre anys des de la seua publicació. En tal cas, el promotor deurà iniciar novament el procediment d'avaluació ambiental i territorial estratègica simplificada de la proposta.»  
En virtut de l'anterior, formule la següent proposta d'acord a la Junta de Govern Local:  
1r. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall relatiu a disminució de reculades d'edificacions en la parcel·la situada en el carrer de Benitatxell 9, d'acord amb els criteris de l'annex VIII de la LOTUP, per no tenir efectes significatius sobre el medi ambient, i correspon continuar la tramitació d'aquest conforme a la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat el Diari Oficial de la Generalitat Valenciana, no s'haguera procedit a l'aprovació de l'estudi de detall en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
Segon  
Posar a disposició del públic el present informe mitjançant la inserció en la pàgina web de l'Ajuntament de Calp.  
  
Cosa que es fa pública de conformitat amb l'article 51.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Calp, 2 de maig de 2019.- El regidor delegat d'Ordenació i Protecció del Territori: Bernardo Moll Ivars.